Nauru vėliava

Nauru vėliava – vienas oficialių Nauru valstybės nacionalinių simbolių. Patvirtinta 1968 m. sausio 31 d.

Vėliava simbolizuoja šalies vietą Ramiajame vandenyne. Geltona siaura 1/24 vėliavos ilgio juosta simbolizuoja pusiaują. Dvylikos spindulių žvaigždė simbolizuoja Nauru salą, esančią šiek tiek į pietus nuo pusiaujo. Mėlyno lauko padalijimas yra užuomina į mitą, pagal kurį žmonės į Žemę buvo atgabenti iš dviejų akmenų. Dvylika žvaigždės spindulių reiškia dvylika pirmųjų salos genčių. Balta žvaigždės spalva reiškia fosfatą, kurį kasdama sala praturtėjo.

Vėliavą sukūrė Australijos vėliavų gamintojo Evanso pasamdytas vietos gyventojas. Priešingai nei kitų Okeanijos šalių (pvz.: Vanuatu vėliava), Nauru vėliava sukėlė mažai ginčų.

 Istorinės Nauru vėliavos 
 Vėliava  Data  Aprašymas  border|100px  1888–1914  1888 m. Vokietijai perėmus salos valdžią, ją administravo Vokietijos Naujoji Gvinėja, o saloje buvo iškelta Vokietijos Naujosios Gvinėjos bendrovės vėliava. border|100px  1919–1948  Kai Nauru tebebuvo Australijos ir Jungtinės Karalystės valdžioje, saloje plevėsavo Jungtinės Karalystės vėliava. border|100px  1942–1945  Japonijos imperijos okupuoto Nauru vėliava Antrojo pasaulinio karo metais. border|100px  1948–1968  Nauru vėliava, kai ji buvo Jungtinių Tautų globojamoji teritorija, globojama Australijos ir Jungtinės Karalystės. border|100px  1968–  Dabartinė Nauru vėliava, priimta 1968 m. sausio 31 d. po to, kai Nauru tapo nepriklausoma.

 Išnašos 

Kategorija:Valstybinės vėliavos
Vėliava